Móra Ferenc ( író, hírlapíró, könyvtár-és múzeumigazgató)

**1879-1934**

 

1879-ben született Kiskunfélegyházán, egy foltozószűcs fiaként. Anyja kenyérsütögető asszony volt. Tanulmányait – a család szegénysége miatt – nehéz körülmények között végezte. A budapesti egyetemen földrajz-természetrajz szakos tanári diplomát szerzett, de segédtanárként csupán egy évig tanított. A [Szegedi Napló](http://hu.wikipedia.org/wiki/Szegedi_Napl%C3%B3) munkatársaként került [Szegedre](http://hu.wikipedia.org/wiki/Szeged). A lapnak [1913](http://hu.wikipedia.org/wiki/1913)–[1919](http://hu.wikipedia.org/wiki/1919) között főszerkesztője volt, majd haláláig állandó munkatársa maradt. Pályáját versírással kezdte (*Az aranyszőrű bárány,* elbeszélő költemény)

Az Én Újságom című gyermeklap szerkesztője volt. Műveiben gyermekkori élményeit idézi fel, s szívében gyermekíró maradt mindig. Múzeum –igazgatóként dolgozott, valamint Szeged környékén régészeti ásatásokat is végzett. A szegedi múzeum ma is őrzi nevét.

Művei: Dióbél királyfi, Kincskereső kisködmön, A rab ember fiai, Körtemuzsika, Titulász bankója, Csilicsala Csalavári Csalavér stb.



